

**Қарағанды облысы Абай ауданы Қарағанды ауылдық округі Жартас ауылының көшелерін қайта атау туралы**

Қарағанды облысы Абай ауданы Қарағанды ауылдық округінің әкімінің 2023 жылғы 16 тамыздағы № 07 шешімі

      "Қазақстан Республикасының әкімшілік-аумақтық құрылысы туралы" Қазақстан Республикасы Заңының 14-бабының 4) тармақшасына сәйкес, ауыл тұрғындарының пікірін ескере отырып және Қарағанды облысы әкімдігінің жанындағы облыстық ономастика комиссиясының 2023 жылғы 19 шілдедегі қорытындысы негізінде ШЕШТІМ:

      1. Қарағанды облысы Абай ауданы Қарағанды ауылдық округі Жартас ауылының көшелері:

      Школьная көшесін Мектеп көшесіне;

      Садовая көшесін Гүлдер көшесіне;

      Комарова көшесін Дінмұхамед Қонаев көшесіне;

      Молодежная көшесін Жастар көшесіне;

      Советская көшесін Қаныш Сәтбаев көшесіне;

      60 лет Казахстана көшесін Қазақстан көшесіне;

      Комсомольская көшесін Әлия Молдағұлова көшесіне;

      Приречная көшесін Күнгей көшесіне;

      Коммунистическая көшесін Сәкен Сейфуллин көшесіне;

      Гагарина көшесін Нұркен Әбдіров көшесіне;

      Ленина көшесін Абай көшесіне қайта аталсын.

      2. Осы шешімнің орындалуын бақылауды өзіме қалдырамын.

      3. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Қарағанды ауылдық округінің әкімі*
 |
*В. Кирей*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК